text: অধ্যক্ষ হামিদের নেতৃত্বে উখিয়া আ'লীগের সাংগঠনিক কার্যক্রম চলবে-কেন্দ্রীয় আ'লীগ অধ্যক্ষ হামিদের নেতৃত্বে উখিয়া আ'লীগের সাংগঠনিক কার্যক্রম চলবে-কেন্দ্রীয় আ'লীগ – UkhiyaKantho.com
  নিজস্ব প্রতিবেদকঃ	/ ৭৮	বার
  কক্সবাজারের উখিয়া উপজেলা আওয়ামীলীগের বর্তমান কার্যকরী কমিটির সভাপতির নেতৃত্বে সাংগঠনিক কার্যক্রম চলবে। বিদ্যমান কমিটির আওতায় গঠনতন্ত্র অনুসারে দলীয় কর্মকাণ্ড এগিয়ে নিতে নির্দেশ দিয়েছেন বাংলাদেশ আওয়ামীলীগের সাধারণ সম্পাদক ওবায়দুল কাদের। বিষয়টি নিশ্চিত করেছেন উখিয়া আওয়ামীলীগের সভাপতি ও উপজেলা পরিষদের চেয়ারম্যান অধ্যক্ষ হামিদুল হক চৌধুরী। অধ্যক্ষ হামিদুল হক চৌধুরী জানান, শনিবার সন্ধ্যায় বাংলাদেশ আওয়ামীলীগের সাধারণ সম্পাদক ও সেতুমন্ত্রী ওবায়দুল কাদেরের আদিষ্ট হয়ে কেন্দ্রীয় আওয়ামীলীগের দপ্তর সম্পাদক বিপ্লব বড়ুয়া এব্যাপারে দিক নির্দেশনা দিয়েছেন। উক্ত নির্দেশনায় কক্সবাজার জেলা আওয়ামীলীগের সভাপতি মহোদয়কে উখিয়া আওয়ামীলীগে বিদ্যমান কার্যকরী কমিটির নেতৃত্বে সাংগঠনিক কার্যক্রম পরিচালিত হবে। বর্তমান কমিটির পাশাপাশি অন্য কোন আহবায়ক কমিটির কর্মকাণ্ড না চালানোর নির্দেশ দিয়েছেন বলে জানা গেছে।